અહીં રોકાણ માટે અમૂક સ્થળો છે. દુધસાગર ઇકો એન્ડ વાઇલ્ડ લાઇફ રિસોર્ટ, અજુસકા રિ-ટ્રીટ જેમાં સૌથી ફેમસ છે. જે ઝરણાંની નજીક છે પરંતુ મારી વાત કરું તો હું નોર્થ કે સાઉથ ગોવામાં રહેવાનું વધુ પસંદ કરીશ. જો તમે નોંધશો તો અહીં આવતા વિદેશી પર્યટકોની પાસે દુરબીન અવશ્ય હશે કેમકે મહાવીર અભયારણ્યના અમૂક ભાગમાં અનેક તરહની વનસ્પતિ અને પ્રાણી-પક્ષી સૃષ્ટિ સંભવે છે. પ્રસંગોપાત અહીં ટાઇગર્સ પણ દેખાય છે. પરંતુ આ ક્ષેત્ર કિંગ કોબ્રા માટે પ્રસિધ્ધ છે. જો કે અન્ય સાપ પાયથોન, ક્રેટ, વાઇપર પણ જોવા મળે છે. વાંદરાઓનું અહીં જાણે સામ્રાજ્ય છે પરંતુ તેમને છેડવા નહિં કે ખોરાક પણ આપવો નહિં. અન્યથા દંડને પાત્ર બનશો.